byte
Store norske leksikon,Teknologi og industri,IT,Datateknologi,Digital representasjon
Byte er en grunnenhet for datastørrelse (informasjonsenhet) med symbol B. En byte utgjøres av en gruppe på åtte biter (se bit), og én byte kan dermed innta en av 256 ulike verdier. Dette svarer til ett tegn i ANSI- eller utvidet ASCII-kode. Byte benyttes for å angi størrelsen på filer, minne, disk og så videre.
En byte er ikke en standardisert enhet, og har opp gjennom historien variert i størrelse. I dag er imidlertid all bruk av byte synonymt med 8 biter. Informasjonsenheten oktett var et forsøk på å standardisere størrelsen.Tradisjonelt er en kilobyte (kB) lik 1024 byter, en megabyte (MB) er lik 1024 kB og en gigabyte (GB) er lik 1024 MB. Se også binære multipler. Se imidlertid presiseringen av SI-standarden under. SI-standarden I henhold til SI-standarden skal måleenhetene (SI-enheter) nå følge tierpotenser. Det betyr for eksempel at en kilobyte skal være 1000 byter. Få har imidlertid tatt i bruk dette i praksis, og 1024 er fortsatt mest vanlig i bruk.Det har vært forsøkt å presisere om man mener kilobyte i SI-prefiks eller binærprefiks, men denne presiseringen utelates som regel i daglig bruk. Et annet forsøk er innføringen av benevnelsene kikibyte, mebibyte, gibibyte og tebibyte som alternativer til kilobyte, megabyte, gigabyte og terrabyte. Heller ikke dette har blitt vanlig i bruk. Les mer i Store norske leksikon datalager bit oktett